CORRECCIÓN de erros.-Orde do 30 de decembro de 1999 pola que se regula o procedemento para a solicitude, tramitación e concesión das axudas ós productores de determinados cultivos herbáceos na campaña de comercialización 2000/2001 e determinadas primas gandeiras para o ano 2000, na Comunidade Autónoma de Galicia.
CONSELLERÍA DE AGRICULTURA, GANDERÍA E POLÍTICA AGROALIMENTARIA — III. OUTRAS DISPOSICIÓNS — 20/01/2000

Advertidos erros na devandita orde, publicada no Diario Oficial de Galicia número 2, do martes 4 de xaneiro de 2000, cómpre face-las oportunas correccións:
-Na páxina 83, no artigo 17.4º, onde di: «...da forma descrita no artigo 28º, punto 4.b) desta orde.», debe dicir: «...da forma descrita nos tres últimos guións do artigo 28º, punto 4.a)».
-Na páxina 84, no artigo 21º.2.b), onde di: «O compromiso de levar un rexistro, que poida estar informatizado...», debe dicir: «O compromiso de levar un rexistro, que poderá estar informatizado...».
-Na páxina 85, no título da sección sétima, onde di: «Condicionantes comúns a varias primas gandeiras», debe dicir: «Condicións comúns a varias primas gandeiras».
-Na páxina 85, no artigo 27º.2, onde di: «Se o número total de animais polo que se presenta unha solicitude de prima especial para o primeiro tramo de idade, e que responda ás condicións para seren primados, supera o límite máximo nacional establecido no artigo 4º.4 do Regulamento (CE) 1254/1999, do consello, o número de animais con dereito a prima por productor reducirase ata o dito límite», debe dicir: «Se o número total de animais polos que se presenta solicitude de prima especial para touros e bois do primeiro tramo de idade ou para a prima por sacrificio de gando vacún, e que respondan ás condicións para seren primados, superan os límites máximos nacionais establecidos no artigo 4º.4 do Regulamento (CE) 1254/1999, do Consello, ou no artigo 12, alíneas 4 e 5 do Real decreto 1973/1999, respectivamente, o número de animais con dereito a prima por productor reducirase ata o dito límite».
-Na páxina 87, no artigo 31º.d, quinto guión, onde di: «...documentos aduaneiros (T5)», debe dicir: «...documentos aduaneiros (DUA)».
-Na páxina 103, suprímese o anexo VII.
-Na páxina 103, engádense os anexos 1-S1 e S2, seguintes:
-Na páxina 106, no título do anexo 5, onde di: «CULTIVOS HERBÁCEOS SEGUNDO ANEXO 1 DO R. 125/1999», debe dicir: «CULTIVOS HERBÁCEOS SEGUNDO ANEXO 1 DO R. 1251/1999».
-Na páxina 108, no anexo 8, liña 24 do cadro de zonas de concentración parcelaria, onde di: «15. A Coruña. 15. CABANAS. 1. BERES», debe dicir: «15. A CORUÑA. 14. CABANA BERGANTIÑOS. 2 BERES».
-Na páxina 114, no anexo 12, punto 1., onde di: «...é aproveitada ó dente polo gando...», debe dicir: «...é aproveitada a dente polo gando...».
-Na páxina 114, no anexo 12, punto 2., onde di: «...Repoboación forestal aberta, ocada ou aclarada...», debe dicir: «...Repoboación forestal aberta, baleirada ou aclarada...».
-Na páxina 114, no anexo 12, punto 7., onde di: «...no anexo 5 orxo, en aproveitamento mixto.», debe dicir: «...no anexo 5, con aproveitamento mixto.».
-Na páxina 116, no anexo 15, primeiro parágrafo, onde di: «...rexistro sanitario e/ou código de identificación asinado...», debe dicir: «...rexistro sanitario.... e código de explotación número..... asinado...».